På et kontrolbesøg ved en technofest i Øster Hurup afslørede politiets specialpatrulje knap 25 unge med narko.

Festen fandt sted på Kystvejen i Øster Hurup og ved en visitation blev knap 25 unge taget med alt lige fra kokain og ecstasy til pot og hash. Alle personerne er nu sigtet for at overtræde loven om euforiserende stoffer. En af personerne blev også sigtet for videresalg af ecstasy.